Diari Oficial de la Generalitat Valenciana


Sumari del DOGV 6494, del 04-04-2011 (2011/3754)

Resolució de 14 de març de 2011, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades pel projecte denominat Línia Aerosubterrània a 20 kV DC des de la Nova ST Segorbe fins al Suport Número 715.006 de la Línia L-8 Sepes Norte i L-3 Altura. Expedient JUEXPR/2010/15-ATLINE/2007/122/12.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6494

Data del DOGV
:   04-04-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/3754


Organisme emissor
:   Conselleria d'Infraestructures i Transport

Tipus de document
:   Resolució

Resolució de 14 de març de 2011, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades pel projecte denominat Línia Aerosubterrània a 20 kV DC des de la Nova ST Segorbe fins al Suport Número 715.006 de la Línia L-8 Sepes Norte i L-3 Altura. Expedient JUEXPR/2010/15-ATLINE/2007/122/12.  
 [2011/3754]  
Amb data 22 d'abril del 2010, es va dictar una resolució del Servici Territorial d'Energia de Castelló, per la qual es va autoritzar Iberdrola Distribució Elèctrica, SAU, es va declarar, en concret, la utilitat pública i es va aprovar el projecte d'execució de la instal·lació elèctrica denominat Línia Aerosubterrània a 20 kV DC des de la Nova ST Segorbe fins al Suport Número 715.006 de la Línia L-8 Sepes Norte i L-3 Altura.   
La mencionada declaració d'utilitat pública, d'acord amb el que establixen l'article 54 de la Llei 54/1997, de 27 de novembre, del Sector Elèctric, i l'article 149 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, porta implícita la necessitat d'ocupació dels béns i els drets afectats i implica la urgent ocupació d'estos, als efectes de l'article 52 de la Llei d'Expropiació Forçosa, de 16 de desembre de 1954.  
  
En virtut d'això, el conseller d'Infraestructures i Transport, en compliment del que establix el mencionat article 52 de la Llei d'Expropiació Forçosa, ha resolt convocar els titulars dels béns i els drets afectats en l'ajuntament on radiquen les finques afectades, com a punt de reunió per a dur a terme, de conformitat amb el procediment que establix l'esmentat article, l'alçament d'actes prèvies a l'ocupació i, si procedira, les d'ocupació definitiva.  
  
Tots els interessats, així com les persones que siguen titulars de qualssevol classes de drets o interessos sobre els béns afectats, hauran d'acudir personalment o representats per una persona degudament autoritzada, amb l'aportació dels documents acreditatius de la seua titularitat i l'últim rebut de la contribució, i es podran acompanyar dels seus pèrits i un notari, si ho estimen oportú, amb la despesa a càrrec seu.  
L'alçament d'actes tindrà lloc els dies 10 i 11 de maig de 2011 a l'Ajuntament de Segorbe.  
L'orde d'alçament d'actes es comunicarà a cada interessat per mitjà de l'oportuna cèdula de citació, i la relació de titulars convocats figurarà al tauler d'edictes de l'Ajuntament assenyalat i en l'annex.  
  
És de significar que esta publicació es realitza igualment als efectes que determina l'article 59.5 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.  
En l'expedient d'expropiació Iberdrola Distribució Elèctrica, SAU, assumirà la condició de beneficiària.  
  
València, 14 de març de 2011.- El conseller d'Infraestructures i Transport: Mario Flores Lanuza.  
  
  
  
  
ANNEX  
  
Relació de béns i drets afectats per projecte de la Línia Aerosubterrània a 20 kV DC des de la Nova ST Segorbe fins al Suport Número 715.006 de la Línia L-8 Sepes Norte i L-3 Altura  
  
Terme municipal de Segorbe  
  
  
  
  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
  
ANEXO  
  
  
Relación de Bienes y Derechos afectados por proyecto de Línea Aéreo/Subterránea a 20 kV DC desde Nueva ST Segorbe hasta Apoyo Número 715.006 de la línea L-8 Sepes Norte y L-3 Altura  
  
T.M. Segorbe  
  
